CELEX: 62021CN0061
Language: sl
Date: 2021-02-02 00:00:00
Title: Zadeva C-61/21: Predlog za sprejetje predhodne odločbe, ki ga je vložilo Cour administrative d'appel de Versailles (Francija) 2. februarja 2021 – JP/Ministre de la Transition écologique, Premier ministre

12.4.2021   
            
            
               SL
            
            
               Uradni list Evropske unije
            
            
               C 128/25
            
         
      Predlog za sprejetje predhodne odločbe, ki ga je vložilo Cour administrative d'appel de Versailles (Francija) 2. februarja 2021 – JP/Ministre de la Transition écologique, Premier ministre
      (Zadeva C-61/21)
      (2021/C 128/31)
      Jezik postopka: francoščina
      
         Predložitveno sodišče
      
      Cour administrative d'appel de Versailles
      
         Stranke v postopku v glavni stvari
      
      
         Tožeča stranka: JP
      
         Toženi stranki: Ministre de la Transition écologique, Premier ministre
      
         Vprašanji za predhodno odločanje
      
      
                  1.
               
               
                  Ali je treba upoštevna pravila prava Evropske unije, ki izhajajo iz člena 13(1) […] (ni prevedeno) in člena 23(1) […] (ni prevedeno) Direktive 2008/50/ES z dne 21. maja 2008 o kakovosti zunanjega zraka in čistejšem zraku za Evropo (1) razlagati tako, da imajo posamezniki v primeru, da država članica Evropske unije dovolj resno krši obveznosti, ki izhajajo iz teh pravil, pravico, da od zadevne države članice prejmejo povračilo za škodo na njihovem zdravju, ki je v neposredni in gotovi vzročni zvezi s poslabšanjem kakovosti zraka?
               
            
                  2.
               
               
                  Če lahko na podlagi določb, navedenih zgoraj, dejansko nastane taka pravica do povračila škode na zdravju, kateri pogoji veljajo za nastanek te pravice, zlasti z vidika datuma, glede na katerega je treba presojati obstoj kršitve, ki jo je mogoče pripisati zadevni državi članici?
               
            
         (1)  UL 2008, L 152, str. 1.